Diari Oficial de la Generalitat Valenciana


Sumari del DOGV 7469, del 19-02-2015 (2015/1421)

ORDE 2/2015, de 12 de febrer, de la Conselleria d'Infraestructures, Territori i Medi Ambient, per la qual es fixen els períodes hàbils i les normes generals relacionades amb la pesca esportiva i d'entreteniment en aigües continentals de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2015/02/12/2b/dof/vci/html**

### Dades del document

Número de DOGV
:   7469

Data del DOGV
:   19-02-2015

Secció del DOGV
:   I. DISPOSICIONS GENERALS

Número del document
:   2015/1421


Data del document
:   12-02-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Anàlisi jurídica

 Descriptors 

:   * temporada de pesca
    * pesca d'aigua dolça
    * legislació
    * pesca esportiva
    * regulació de la pesca

ORDE 2/2015, de 12 de febrer, de la Conselleria d'Infraestructures, Territori i Medi Ambient, per la qual es fixen els períodes hàbils i les normes generals relacionades amb la pesca esportiva i d'entreteniment en aigües continentals de la Comunitat Valenciana. [2015/1421]  
PREÀMBUL  
  
La pesca en els rius i llacs de la Comunitat Valenciana està experimentant un increment moderat que va acostant un important nombre de ciutadans a les riberes dels nostres sistemes fluvials i lacustres. Este contacte ha esdevingut una de les principals vies de coneixement i estima d'estos hàbitats en un territori deficitari en masses i cursos d'aigües continentals. Tot això, a més del desenrotllament de noves modalitats de pesca no agressives amb les poblacions de peixos i la creació i l'atenció de vedats per societats i clubs, fa de l'activitat piscícola un instrument decisiu per a la conservació i el gaudi sostenible del patrimoni natural dels valencians.  
  
Encara que l'Estatut d'Autonomia de la Comunitat Valenciana arreplega que la pesca fluvial i lacustre és una competència exclusiva de la Generalitat, no s'ha dictat cap norma de rang superior a una orde en esta matèria i es continua aplicant la Llei de 20 de febrer de 1942, per la qual es regula el foment i la conservació de la pesca fluvial, i el seu reglament, de 6 d'abril de 1943.  
Mentres no s'aprove un text legal propi, és necessari regular determinades normes generals i períodes hàbils de pesca que concreten i faciliten l'aplicació d'aquella llei, tot això dins del marc de la Llei 42/2007, de 13 de desembre, de Patrimoni Natural i de la Biodiversitat, i que consideren el que establix recentment el Reial Decret 630/2013, de 2 d'agost (BOE 185, 03.08.2013), pel qual es regula el Catàleg Espanyol d'Espècies Exòtiques. Això, tenint al seu torn en compte l'aprovació per la Comissió Europea del Pla de Gestió de l'Anguila per a la Comunitat Valenciana.  
Amb este objecte es dicta esta orde en l'exercici de la potestat reglamentària atribuïda al titular de la Conselleria d'Infraestructures, Territori i Medi Ambient per l'article 37 de la Llei 5/1983, de 30 de desembre, del Consell.  
Per tot això, i fent ús de les facultats que em conferix l'article 28.e de la Llei 5/1983, de 30 de desembre, del Consell, a proposta de la Direcció General de Medi Natural i de conformitat amb el dictamen del Consell Jurídic Consultiu de la Comunitat Valenciana,  
  
  
ORDENE  
  
Article 1. Objecte i àmbit d'aplicació  
És objecte d'esta orde la regulació de la pesca esportiva i d'entreteniment en les aigües continentals de la Comunitat Valenciana.  
S'entenen per aigües continentals tots els brolladors, tolles, llacunes, llacs, séquies, embassaments, pantans, canals, albuferes, rierols, rius i tolls, tant si són dolces, salobres o salades; el límit de les aigües continentals s'estén fins a la seua desembocadura al mar, i s'entén per desembocadura del riu, séquia o canal, la línia recta imaginària que unix els punts d'intersecció de cada una de les vores del curs o massa d'aigua amb la línia natural de terra amb el mar en calma.  
  
  
Article 2. Espècies objecte de pesca i talles mínimes  
1. Mesurament d'exemplars. S'entendrà per longitud en els peixos la distància existent des de l'extrem anterior del cap fins al punt mitjà de la part posterior de l'aleta caudal o cua estesa (longitud de forcadura) i, per al carranc, la compresa entre l'ull i l'extremitat de la cua, també estesa.  
2. Espècies amb limitació de talla. Les espècies i talles mínimes, en centímetres, la pesca de les quals està permesa en aigües continentals de la Comunitat Valenciana són:  
  
Espècies Talla (cm)  
Anguila (Anguilla anguilla) 25  
Truita irisada (Oncorhyncus mykiss) 19 (\*)  
Truita comuna (Salmo trutta) Vedada llevat d'excepcions  
Barbs (Barbus spp.) 20  
Carpa (Cyprinus carpio i les seues varietats) en rius i embassaments 20  
Carpa (Cyprinus carpio i les seues varietats) en marjals litorals 8  
Carpí (Carassius auratus) 8  
Tenca (Tinca tinca) 25  
Bagra ibèrica (Leuciscus pyrenaicus) 8  
Llobarro (Dicentrarchus labrax) 25  
Mugílids (llisses incloses en les espècies Chelon labrosus, Liza ramada, Liza saliens i Mugil cephalus) 25  
  
  
(\*) Només per a vedats de pesca  
  
Tots els exemplars que es capturen de mesura inferior a l'establida s'han de restituir immediatament a l'aigua d'on s'han extret, llevat de l'anguila en el cas de la pesca de l'angula, que es regix per la seua normativa pròpia.  
3. Espècies invasores objecte de pesca i sense limitació de talla:  
  
Espècies Talla  
Cranc de riu americà (Procambarus clarkii) Sense talla  
Albor (Alburnus alburnus) Sense talla  
Perca americana (Micropterus salmoides) Sense talla  
  
  
Els exemplars capturats d'estes espècies, i sense perjuí d'allò que s'ha disposat per a perca americana (addicional de black-bass) i competicions oficials (art. 12), no podran ser tornats a l'aigua independentment de la talla, i hauran de ser sacrificats. Els exemplars ja morts, o amb el tèlson extret en el cas del cranc de riu americà, podran transportar-se per a autoconsum.  
4. Espècies marines. Així mateix, també són pescables les espècies exclusivament pròpies del medi marí que s'endinsen en les aigües continentals. En este cas, la talla mínima serà l'establida en les normatives de pesca marítima de recreació.  
5. Quant a la possible captura d'exemplars d'espècies invasores no pescables caldrà ajustar-se al que disposen les disposicions addicionals segona, tercera i quinta.  
  
Article 3. Pesca sense mort i vedes per espècies  
1. Pesca sense mort. Establida en un tram o massa d'aigua la modalitat de pesca sense mort en aigües lliures, només podrà pescar-se amb un únic ham per canya i amb l'obligació d'un tracte adequat i la devolució immediata a l'aigua de tots els exemplars de totes les espècies de l'article 2.2 que es pesquen, amb l'única excepció de la truita irisada, d'acord amb allò que s'ha previst en els articles 5.3 i 6.2.  
2. Quan estiga establida la pesca sense mort per a salmònids, l'ham estarà obligatòriament desproveït d'arponet.  
3. Pesca accidental i solta d'espècies vedades. Quan en una massa d'aigua, tram o vora, estiga permesa la pesca i alguna o diverses espècies estiguen vedades, la captura accidental d'exemplars de les espècies assenyalades comportarà obligatòriament l'extracció de l'ham de manera adequada i la seua devolució immediata a l'aigua, inclús en el cas d'haver-li produït danys irreversibles.  
  
Article 4. Limitacions i prohibicions de caràcter general en la pesca  
1. Xarxes. L'ús de xarxes està prohibit i només és autoritzable, amb caràcter excepcional, segons el que preveu la Llei de 20 de febrer de 1942, per la qual es regula el foment i la conservació de la pesca fluvial.  
2. Esquers. Amb caràcter general, queda prohibit l'ús dels esquers següents: crancs vius o morts o les seues parts, ous de peix, amfibis vius o morts, peixos vius o morts, cuc i asticot (cuc de carn). En les zones de desembocadura dels rius al mar sí que es podran utilitzar com a esquer peixos morts com ara la sardina, l'aladroc, la cavalla o el sorell sencers o trossejats, sempre que siguen adquirits en comerços.  
L'ús de cuc i d'asticot (cuc de carn) només s'autoritza en aigües no truiteres.  
3. Queda prohibida la pesca nocturna, llevat de les possibles excepcions previstes en l'article 12 i en la modalitat tradicional per a captura d'anguila denominada molinada (pesca sense ham) en aigües no truiteres.   
L'horari hàbil de pesca és el comprés entre una hora abans de l'eixida del sol fins a una hora després de la posta, i es prenen les hores de l'orto i l'ocàs de l'almanac, sense perjuí del que establixen els projectes tècnics d'ordenació piscícola.  
Igualment, s'establix la possibilitat de pesca nocturna al vedat de Pinedo (València), d'acord amb la resolució per la qual s'aprova el seu projecte tècnic d'ordenació piscícola.  
4. En tot cas, en relació amb este article, caldrà ajustar-se al que establix l'annex VII de la Llei 42/2007, de 13 de desembre, de Patrimoni Natural i de la Biodiversitat.  
5. Anguila. En aigües lliures s'establix una quota d'anguiles per pescador i dia de quatre exemplars o un quilogram, i el valor límit serà el primer que s'aconseguisca.  
6. En qualsevol cas, en matèria d'esquers i quotes, els vedats de pesca s'ajustaran a la seua normativa pròpia.  
7. Ús del flotador de seient  
L'element auxiliar per a pesca conegut com a flotador de seient, les característiques del qual s'ajusten a un element inflable on el pescador pot estar assegut o introduir-se en un sac i que li permet moure's per l'aigua impulsat pel moviment de les cames, només es podrà utilitzar en aigües d'embassaments en què estiga permesa la navegació, i en cap cas es podrà utilitzar en marjals o en corrents d'aigua. A l'efecte de llicències no es considerarà este element com una embarcació.  
  
  
Article 5. Pesca de la truita  
1. Tant els trams truiters com les condicions de pesca en cada un s'establixen en l'annex I d'esta orde.  
2. En les aigües truiteres només està permesa la pesca amb una sola canya i sense abandó d'esta; a més, està prohibit grumejar en les aigües tant abans com durant la pesca.  
3. La pesca eventual o accidental d'exemplars de truita fora dels trams truiters comportarà:  
- Si es tracta de truita comuna, la devolució immediata de l'exemplar.  
- Si es tracta de truita irisada, el seu sacrifici i la retenció amb independència de la talla.  
4. Les zones vedades es regiran per la normativa pròpia.  
  
Article 6. Pesca en aigües habitades per la truita comuna  
1. Amb caràcter general, es prohibix la pesca de la truita comuna, llevat de les excepcions que es preveuen a continuació:  
Província de València  
Riu Cabriol  
Tram comú amb la comunitat autònoma de Castella-la Manxa.  
El període hàbil comprén des de l'1 d'abril fins al 30 d'agost. Del període indicat, tots els dies seran hàbils excepte les normes pròpies dels vedats de pesca limítrofs.  
Modalitats de pesca: truita comuna amb quota diària de quatre exemplars per pescador i dia. Per a la resta d'espècies autòctones, els dilluns únicament se n'autoritza la pesca en la modalitat de pesca sense mort, en les aigües fins al pont de Villatoya (ctra. N-322).  
Esquers: els únics esquers autoritzats per a la pesca de salmònids en totes les aigües lliures truiteres del tram limítrof són esquers artificials, insectes aquàtics i insectes terrestres en fase adulta, en tots els casos amb un sol ham sense mort.  
Zona limítrofa amb la província de Conca: en estes aigües, considerades truiteres, la pesca de totes les espècies autòctones només es podrà efectuar en la modalitat de pesca sense mort (excepte vedats de pesca).  
Zona limítrofa amb la província d'Albacete: des de la seua entrada en la zona limítrofa fins al pont de Villatoya, per al barb només es permet en la modalitat de pesca sense mort.  
Riu Ebrón  
Es permet la pesca lliure en la modalitat de pesca sense mort per a la truita comuna en el tram comprés entre l'entrada del riu a la província de València pel terme municipal de Castielfabib fins a l'assut de presa d'aigua de la piscifactoria de Torrebaja. El període hàbil comprén des del primer diumenge d'abril fins al 31 d'agost, els dilluns, dimecres, divendres, dissabtes i diumenges.  
Riu Túria  
Des del pont de Barchel, al terme municipal de Chelva fins a l'inici del vedat de pesca de Puente Alta (V020), es permet la pesca lliure en la modalitat de pesca sense mort per a la truita comuna. El període hàbil comprén des del primer diumenge d'abril fins al 31 d'agost, els dilluns, dimecres, divendres, dissabtes i diumenges.  
En el vedat V020 de la província de València es pescarà d'acord amb les normes del vedat.  
Des del pont de fusta de Las Riberas fins a la cua de l'embassament de Loriguilla, es permet la pesca lliure en la modalitat de pesca sense mort per a la truita comuna. El període hàbil comprén des del primer diumenge d'abril fins al 31 d'agost, els dilluns, dimecres, divendres, dissabtes i diumenges.  
Província de Castelló  
Riu Palància  
En els trams lliures d'este riu entre el final del vedat de Teresa (CS008) i l'inici del vedat de Segorbe (CS009), es permet la pesca lliure en la modalitat de pesca sense mort per a la truita comuna. El període hàbil comprén des del primer diumenge d'abril fins al 31 d'agost, els dijous, dissabtes i diumenges.  
Riu de Vilafermosa  
En este riu s'establix, com a aigües habitades per la truita comuna, des de la seua entrada a la província de Castelló fins al final del vedat de Ludiente (CS005). Les condicions de pesca es reflectixen en l'annex I d'esta orde.  
Les zones de pesca en vedats de la província de Castelló en què es permet la pesca de la truita comuna tal com s'establix en l'annex I d'esta orde.  
Amb caràcter general, en tots els trams de les aigües declarades habitades per la truita comuna a la Comunitat Valenciana no s'establix ni quota ni talla mínima per a la pesca d'exemplars de truita irisada. El mètode que cal utilitzar en este cas serà únicament mosca artificial o cullera amb un sol ham per canya i, en els dos casos, sense arpó.  
  
Article 7. Pesca en aigües habitades per la truita irisada  
Excepte en les zones delimitades que es regixen per la seua normativa pròpia, les condicions de la pesca en aigües habitades per la truita irisada són les següents:  
1. Període  
El període hàbil de pesca, llevat de l'excepció del riu de Xelva o de Toixa, el període del qual comprén tot l'any sense limitació de dies, comprén des del tercer diumenge de març fins al 31 d'agost.  
2. Dies hàbils  
Els dies de pesca en estes aigües en els trams lliures són divendres, dissabtes, diumenges i festius nacionals i autonòmics.  
3. Esquers i hams  
Durant el període hàbil s'autoritzarà la mosca artificial i cullera, ova i fruita del temps. Fora del període hàbil només es podran pescar altres espècies amb ova i fruita del temps.  
4. Quota  
No s'establix límit de captures ni talla per a la pesca de la truita irisada en aigües lliures.  
  
Article 8. Pesca en altres aigües  
1. En les aigües no truiteres, a excepció de les mesures complementàries que a continuació es reflectixen i sense perjuí de l'establiment de reserves o vedats, podrà pescar-se durant tot l'any.  
2. Carpes i barbs  
En la pesca de carpes i barbs amb mort, s'establix una quota màxima diària per pescador de sis exemplars entre ambdós espècies; en qualsevol cas, no es podran retindre més de dos (2) barbs, sols o juntament amb carpes.  
  
Article 9. Reserves de pesca  
A fi de protegir i fomentar la fauna ictiològica, i en especial les capçaleres dels rius, s'establixen les reserves de pesca que s'especifiquen en l'annex I, en les quals queda totalment prohibida la pràctica de la pesca, excepte el que disposen els articles 27 i 32 de la Llei de 20 de febrer de 1942, per la qual es regula el foment i la conservació de la pesca fluvial. Les mesures que cal adoptar amb motiu de l'article 32 seran proposades pels servicis territorials respectius i aprovades mitjançant una resolució de la Direcció General del Medi Natural. Es podran autoritzar excepcionalment actuacions encaminades a controlar poblacions no desitjables d'espècies aquàtiques en trams vedats, amb un informe previ favorable del personal amb funcions en matèria de pesca continental.  
  
Article 10. Vedats  
1. La relació de vedats es reflectix en l'annex II. Per a la pesca en estos trams és necessària, a més de la llicència de pesca, el permís personal i intransferible expedit pel titular del vedat o pels servicis territorials de la conselleria competent en matèria de pesca continental.  
  
2. La pesca en els vedats es regirà per les resolucions aprovatòries dels projectes o dels plans tècnics d'aprofitament piscícola per a cada vedat. Quan en el pla indicat no s'especifique la quota o qualsevol altra norma o condició de pesca, esta es regirà per les disposicions d'esta orde, sense perjuí del que establix la normativa vigent.  
  
3. La taxa d'obtenció de les distintes classes de permisos diaris s'assenyala en el mateix annex II.  
4. És obligació dels titulars dels vedats de pesca remetre anualment les estadístiques sol·licitades per l'administració competent en matèria de pesca continental, així com les sol·licituds d'esmena que es puguen realitzar per part de l'Administració en el termini que s'indique; en cas de no fer-se, podran denegar-se permisos de competicions, repoblacions o soltes i, inclús, amb un procediment sancionador, retirar la concessió del vedat al titular.  
5. En el permís expedit pel titular de la concessió de gestió del vedat a les persones que sol·liciten practicar la pesca en el vedat indicat i que no siguen socis d'este, hauran de figurar almenys els conceptes següents:  
Número de vedat de pesca, denominació, titular de la concessió, data d'expedició del permís, data o dates de pesca, tipus de permís segons l'annex II d'esta orde, tram del vedat en què es pescarà, modalitat, bonificacions aplicables i segell del club concessionari. Els permisos hauran d'estar numerats de forma correlativa.  
  
Article 11. Repoblacions i soltes  
1. Les repoblacions o soltes d'espècies piscícoles amb destinació a masses d'aigües continentals públiques o privades requeriran un permís previ dels servicis territorials de la conselleria competent en matèria de pesca continental.  
En vedats de pesca, la sol·licitud de solta haurà d'anar firmada i segellada pel president o responsable del vedat i s'hi haurà d'indicar la massa d'aigua on es produirà, el vedat, si és el cas, la data de solta, l'espècie amb què es repoblarà o que se soltarà, la grandària i la pesada dels exemplars i la piscifactoria de procedència. La piscifactoria indicada haurà de disposar de la documentació necessària i en regla d'acord amb la normativa vigent en el territori on estiga ubicada.  
En aigües lliures, el servici amb competències en matèria de pesca continental programarà les repoblacions o soltes de qualsevol espècie. En este cas no serà necessària l'autorització pels servicis territorials. Les repoblacions per interés científic seran aprovades per la Direcció General.  
2. Guia sanitària: abans que es produïsca la solta d'exemplars en l'aigua, haurà d'estar disponible per a la seua comprovació la guia sanitària dels exemplars objectes de solta, emesa per l'òrgan que tinga atribuïdes les funcions en eixa matèria. Esta guia podrà ser requerida tant pels agents mediambientals com pel personal tècnic amb funcions en matèria de pesca continental.  
3. En el moment de realitzar la solta d'exemplars serà obligatori que estiga present un agent mediambiental o un tècnic que designe el director territorial escaient, el qual omplirà l'acta de repoblació corresponent.  
  
4. El personal tècnic adscrit als servicis de caça i pesca podrà prendre mostres dels exemplars que hagen de ser soltats a l'aigua a fi de realitzar les anàlisis que es consideren oportunes. D'esta presa de mostres s'alçarà l'acta corresponent.  
5. Els titulars de vedats de pesca presentaran un programa de repoblacions de caràcter anual amb una antelació de dos mesos a l'inici, en el qual figuraran les dades exposades en el punt 11.1. Transcorreguts 20 dies des de la seua presentació, el silenci administratiu es considerarà positiu. Les dates de repoblació podran ser alterades, però serà obligació del titular del vedat comunicar al servici territorial corresponent de forma fefaent el canvi indicat, i s'hauran de complir totes les condicions establides en este article per a la realització de repoblacions.  
  
6. Les repoblacions o soltes amb exemplars de truita comuna (Salmo trutta) en qualsevol tipus d'aigua s'efectuaran preferentment amb exemplars els progenitors dels quals provinguen de poblacions salvatges amb característiques genètiques majoritàries pròpies dels rius mediterranis.  
  
7. Les repoblacions o soltes de truita comuna estaran condicionades pels anomenats «trams importants per al foment de la truita comuna mediterrània» (TU), establits en el document tècnic del Pla de gestió de la truita comuna per a la Comunitat Valenciana i arreplegats en l'annex V d'esta orde.  
8. Quan les soltes o repoblacions indicades estiguen previstes per a un tram de riu situat aigües amunt de la cota més baixa de qualsevol dels anomenats trams importants per al foment de la truita comuna mediterrània (TU), arreplegats en l'annex V d'esta orde, els individus que s'hagen de soltar hauran de procedir d'exemplars de truita comuna d'origen mediterrani procedents de la conca del riu on es localitza el tram de solta. De manera provisional, i mentres el mercat no oferisca individus adequats i suficients que procedisquen d'exemplars de truita comuna d'origen mediterrani procedents de la conca del riu on es localitza el tram de solta, la direcció general amb competències en matèria de pesca continental podrà autoritzar soltes de truita comuna d'origen mediterrani, així com soltes de truita comuna triploide, independentment del seu origen.  
9. En els vedats de pesca autoritzats en els trams no inclosos en el paràgraf anterior, es podran soltar individus de truita comuna d'origen mediterrani procedents de qualsevol conca. En estos trams es podran soltar igualment exemplars de truita comuna triploide independentment del seu origen. L'autorització en este cas correspondrà a les direccions territorials amb competències en matèria de pesca continental.  
  
10. En ambdós casos, cada solta amb individus de truita comuna triploide haurà de disposar d'un certificat firmat per un veterinari col·legiat, en el qual es mencione expressament que els individus que s'hagen de soltar han sigut sotmesos a tractament per a l'obtenció d'individus triploides.  
11. En tot cas, caldrà ajustar-se al que establix la normativa vigent  
  
Article 12. Competicions de pesca  
Per a la realització de competicions de pesca serà preceptiva l'autorització dels servicis territorials de la conselleria competent en matèria de pesca continental, en favor de l'entitat organitzadora d'estes.  
  
Les competicions seran sol·licitades per la Federació de Pesca de la Comunitat Valenciana per mitjà de les seues delegacions provincials, que presentarà un calendari als servicis territorials de la conselleria competent en matèria de pesca continental abans del 31 de març de cada any; així mateix, podran sol·licitar les competicions indicades altres federacions de pesca amb la coordinació prèvia amb la Federació de Pesca de la Comunitat Valenciana. En cas que no s'emeta una resolució en el termini de 15 dies, el silenci tindrà efecte estimatori.  
Per a competicions de pesca que se celebren entre l'1 de gener i el 14 d'abril, la Federació de Pesca presentarà la comunicació corresponent de petició almenys amb una setmana d'antelació a la celebració de la competició.  
Per a competicions de pesca que se celebren en dates anteriors al 31 de març, serà suficient l'autorització esportiva prestada per la Federació de Pesca i la comunicació per part d'esta al servici territorial corresponent almenys amb una setmana d'antelació a la celebració de la competició.  
Tant en el cas de necessitat de modificació de la data o del lloc d'una competició prèviament autoritzada, bé per suspensió per causes sobrevingudes o per una altra causa justificada, com ara per necessitat d'ampliació del nombre d'esdeveniments d'una competició, la Federació de Pesca de la Comunitat Valenciana podrà sol·licitar, per mitjà d'un escrit dirigit als servicis territorials corresponents de la conselleria competent en matèria de pesca continental, tant el canvi com la realització de noves competicions després del termini establit en el paràgraf anterior.  
Les sol·licituds de canvi de data o les sobrevingudes per causa justificada se sol·licitaran amb una antelació mínima de 15 dies hàbils a la celebració de l'esdeveniment i el silenci administratiu produirà efectes estimatoris.  
Totes les competicions de pesca sobre espècies de l'article 2.2 i 2.4 seran en la modalitat de pesca sense mort, amb devolució de tots els exemplars a l'aigua en les millors condicions possibles, després de la pesada o del mesurament d'aquells, a excepció de les espècies incloses en l'annex del Reial Decret 630/2013, de 2 d'agost, pel qual s'aprova el Catàleg Espanyol d'Espècies Exòtiques Invasores.  
Per a casos de competicions excepcionals que requerisquen una coordinació de dates i llocs en tot l'àmbit de la Comunitat Valenciana, es remetrà la sol·licitud a la direcció general amb competències en matèria de pesca continental, la qual resoldrà, si és el cas.  
Quant a competicions de perca americana, únicament podran tornar-se vius a l'aigua en el cas de concursos celebrats en les masses d'aigua esmentades en la disposició addicional quinta.  
Per a les competicions en les aigües lliures, així com en els vedats, es podran modificar els dies hàbils i els horaris sempre que es tracte de modalitats de pesca que compten amb el corresponent reglament esportiu o bases de competició.  
  
Article 13. Cranc de riu  
Només es permet la pesca del cranc de riu americà (Procambarus clarkii) en aigües no habitades per la truita comuna.  
Podrà pescar-se durant tot l'any sense limitació de grandària ni nombre d'exemplars; es podrà utilitzar un màxim de deu salabrets per pescador sense abandó. Després de la captura, i prèviament al transport, es procedirà d'acord amb el que establix l'article 2.3.  
  
Article 14. Vedes extraordinàries  
Els servicis territorials de la conselleria competent en matèria de pesca continental podran establir vedes temporals com a conseqüència de canvis de les condicions biològiques de les masses d'aigua, repoblacions o circumstàncies meteorològiques adverses, o qualsevol altra encaminada a garantir les poblacions animals o vegetals que habiten tant en les masses d'aigües com en les riberes, així com incrementar les talles mínimes de captura.  
  
Article 15. Projectes tècnics d'ordenació piscícola  
1. Els titulars dels vedats de pesca o zones de pesca en règim especial que no tinguen aprovat un projecte tècnic d'ordenació piscícola hauran de presentar el projecte indicat.  
2. L'aprovació correspon a les direccions territorials i tindrà una vigència de cinc anys.  
3. El contingut del projecte tècnic comptarà almenys amb una memòria explicativa de les característiques geològiques, botàniques, zoològiques i hidrològiques del vedat de pesca, s'indicaran les espècies objecte de pesca, els mètodes de pesca, les quotes, els dies hàbils, el nombre de pescadors al dia i totals, les repoblacions, si estigueren previstes, la divisió del vedat en trams, si estiguera previst, les prohibicions específiques, els treballs de millora en l'entorn, la vigilància i totes aquelles qüestions que s'estimen oportunes per a la millor gestió del vedat; inclourà també una cartografia en paper on s'especifiquen totes aquelles qüestions referents al vedat, s'identifique clarament el seu inici i el final, així com els trams, s'indicaran els punts de canvi de tram, així com l'inici i final del vedat amb coordenades UTM, ETRS89; igualment s'entregarà esta documentació en suport informàtic en el sistema que s'indique en cada moment. Finalment, el projecte tècnic d'ordenació piscícola portarà un plec de condicions tècniques d'execució i un pressupost per a cinc anys.  
4. En els casos que figuren en el punt 3, els projectes s'hauran de realitzar per un tècnic competent. S'entén per tècnic competent aquell professional amb titulació universitària en el pla d'estudis del qual s'incloguen assignatures específiques d'ordenació i gestió de pesca continental, o que dispose d'un màster universitari en esta matèria reconegut oficialment d'acord amb la normativa vigent.  
  
Article 16. Indemnitzacions  
A l'efecte d'exigir l'oportuna indemnització pels exemplars pescats il·legalment en el territori de la Comunitat Valenciana, caldrà ajustar-se al que establix l'Orde 25/2012, de 19 de desembre, de la Conselleria d'Infraestructures, Territori i Medi Ambient, per a la valoració de les espècies de fauna a la Comunitat Valenciana.  
  
Article 17. Altres limitacions  
1. Les prohibicions i limitacions generals no recollides en esta orde es regiran pel que disposa la Llei de 20 de febrer de 1942, el seu reglament i la Llei 42/2007, de 13 de desembre, ja indicats anteriorment.  
  
2. La pesca professional en el llac de l'Albufera es regirà per la seua normativa pròpia.  
3. Es prohibix tot tipus de pesca en els embassaments de Forata (riu Magre) a València amb l'excepció del que establix la disposició addicional octava d'esta orde, i del Sitjar (riu Millars) a la província de Castelló, així com aigües avall d'este últim fins a l'assut de Santa Quitèria.  
  
Als embassaments on estiga prohibida la navegació, queda prohibida la pesca des d'embarcació i també amb la utilització de qualsevol mitjà de flotació.  
  
  
DISPOSICIONS ADDICIONALS  
  
Primera. Solta de truita irisada  
De conformitat amb la disposició transitòria tercera del Reial Decret 630/2013, només es permetrà, amb l'autorització prèvia administrativa, la solta amb exemplars de truita irisada exclusivament en els vedats en què s'hagen autoritzat estes soltes abans de la entrada en vigor de la Llei 42/2007. Els exemplars de truita irisada que calga soltar en les masses d'aigua de la Comunitat Valenciana hauran de comptar amb un certificat d'esterilitat que garantisca la no-reproducció d'estos. Les soltes s'efectuaran amb truites de talla superior a la mínima establida en l'article 2.2.  
  
El període de repoblacions per a cada vedat serà des dels 15 dies naturals abans del començament de la temporada de pesca fins als 15 dies naturals abans del final de la temporada. No obstant això, queden totalment prohibides les soltes d'exemplars d'esta espècie (Oncorhyncus mykiss) en aquells punts del riu on habita de forma natural la truita comuna (Salmo trutta) excepte autorització expressa de la direcció general amb competències en matèria de pesca continental.  
Basant-se en el que establix el Reial Decret 630/2013 i a fi d'anar disminuint progressivament la dependència dels vedats de pesca de l'ús d'exemplars de truita irisada per a solta o repoblació, s'establix un termini inicial de deu anys perquè les entitats o els clubs que disposen d'una concessió de gestió d'un vedat de pesca en què estiga autoritzada la solta d'exemplars de truita irisada (Oncorhyncus mykiss) i que es troben compresos en algun dels trams inclosos en l'annex V, anomenats «Trams importants per al foment de la truita comuna mediterrània», substituïsquen esta espècie per exemplars de truita comuna (Salmo trutta).  
Durant els set (7) primers anys, la pesca de la truita irisada podrà continuar sent sense mort, i serà a partir de l'octau any quan la seua pesca s'ha de realitzar amb mort.  
  
Segona. Control d'espècies invasores no pescables  
A l'efecte del control d'espècies invasores no pescables, en virtut de la disposició transitòria segona del Reial Decret 630/2013, es declaren entitats col·laboradores les federacions de pesca, els clubs pertanyents a estes i aquelles altres associacions o clubs entre els fins de les quals arreplegats en els seus estatuts figuren la conservació de rius i masses d'aigua continentals i les seues poblacions íctiques. Després de la captura d'exemplars d'estes, es procedirà immediatament al seu sacrifici i es podrà procedir, excepte en el cas del silur, al seu transport en mort per a autoconsum o eliminació.  
Els titulars de concessions de vedats de pesca estaran obligats a realitzar actuacions de control d'espècies exòtiques invasores. Si no es realitzen pels concessionaris, l'Administració les podrà realitzar i podrà reclamar els gastos al concessionari assenyalat. Els controls es portaran a terme amb la comunicació prèvia al servici territorial corresponent almenys amb una setmana d'antelació a la data de realització, i una vegada finalitzat cada control se'n remetrà el resultat al servici territorial indicat, que el remetrà a la direcció general amb competències en matèria de pesca continental. L'informe contindrà almenys les dades següents: la data de realització, el nombre de pescadors que participen, l'hora d'inici, l'hora de finalització, la relació detallada de les espècies extretes i el nombre d'individus de cada espècie i les observacions que es consideren oportunes.  
  
Tercera. Silur  
Davant de la constatació de la presència d'exemplars del gènere Silurus sp. en aigües continentals de la Comunitat Valenciana, es prohibix la possessió, el transport i la circulació d'exemplars vius o morts, d'ous o esperma d'esta espècie en tot el territori de la Comunitat Valenciana, a excepció de les autoritzacions expresses emeses per la direcció general competent en matèria de pesca continental. Queda igualment prohibida la celebració de competicions amb esta espècie, així com la devolució a l'aigua dels exemplars capturats. En el cas de captura, s'informarà els agents mediambientals pel mitjà disponible en eixe moment.  
  
  
Quarta. Zones de reserva d'anguila  
En aplicació del Pla de Gestió de l'Anguila per a la Comunitat Valenciana, es prohibix la pesca en les masses d'aigua recollides en el Decret 35/2013, de 22 de febrer, del Consell, pel qual s'aprova l'aprofitament sostenible de l'anguila europea (Anguilla anguilla) en l'àmbit de la Comunitat Valenciana. S'exceptua en aquelles actuacions que ha de realitzar el servici amb competències en matèria de pesca continental a fi de garantir la conservació d'espècies pròpies de les aigües continentals, en virtut del que establixen els articles 13, 27 i 32 de la Llei de 20 de febrer de 1942, per la qual es regula el foment i conservació de la pesca fluvial.  
  
Quinta. Perca americana (Micropterus salmoides)  
D'acord amb el que preveu la disposició transitòria segona del Reial Decret 630/20007 i l'àrea de presència de la perca americana amb anterioritat al 13 de desembre de 2007, queda habilitada la pesca sense mort d'esta espècie en les masses d'aigua artificials que es detallen en l'annex IV o en els vedats de pesca en masses d'aigua de la Comunitat Valenciana, a excepció dels vedats de pesca en zones de marjal o parcs naturals.  
  
Sexta. Pesca d'entreteniment en el Parc Natural de l'Albufera  
En els vedats d'aus aquàtiques ubicats dins del Parc Natural de l'Albufera, queda prohibida la pesca esportiva en aquelles partides o séquies en què s'hagen establit tancaments al pas de persones per a assegurar l'assentament d'aus aquàtiques des del primer diumenge d'octubre fins al tancament de la temporada de caça d'aus aquàtiques. La pràctica de la pesca d'entreteniment en el Parc Natural de l'Albufera es pot practicar en les séquies i no es podrà practicar en aquelles zones on estiga permesa la pesca professional, ni en les zones de reserva. No obstant això, caldrà ajustar-se a allò que s'ha disposat en la seua normativa.  
  
Sèptima. Embassament de María Cristina (Castelló)  
Amb caràcter general queda prohibida la pesca en l'embassament de María Cristina. Tan sols es podran realitzar competicions oficials organitzades per la Federació de Pesca de la Comunitat Valenciana, les quals hauran de ser comunicades expressament a la Direcció Territorial de Castelló per al seu coneixement i efectes oportuns. Els exemplars capturats en les jornades de competició que estiguen inclosos en el Reial Decret 630/2013 en cap cas podran ser tornats a l'aigua; no obstant això, mentres dure la competició hauran de ser retinguts en xarxes o nanses a fi que siguen posteriorment comptabilitzats i pesats d'acord amb les normes de la competició. De cada una de les competicions que realitze la Federació de Pesca de la Comunitat Valenciana, haurà de remetre un informe a la Direcció Territorial de Castelló en què especificarà les dades següents: la data d'inici i de finalització, l'hora d'inici i de finalització de cada dia de competició, el nombre de participants per sexes, el nombre de participants menors de 14 anys, entre 15 i 18 anys i majors de 18 anys, les espècies i el nombre d'exemplars capturats de cada una d'estes i els esquers utilitzats. En el cas que es preveja grumejar en les aigües, s'haurà d'indicar en la sol·licitud.  
  
Octava. Embassament de Forata (València)  
A fi de controlar les poblacions d'espècies arreplegades en el Reial Decret 630/2013, es podran realitzar competicions de pesca organitzades exclusivament per la Federació de Pesca de la Comunitat Valenciana en este embassament. Estes hauran de ser sol·licitades de forma independent a altres sol·licituds de concurs i posteriorment resoltes per la direcció territorial de la conselleria competent en matèria de pesca. En la pràctica de les competicions no es podran utilitzar embarcacions ni esquers flotants o teledirigits. Les espècies pescades incloses en el Catàleg Espanyol d'Espècies Exòtiques Invasores hauran de ser sacrificades en la seua totalitat i eliminades d'acord amb la normativa vigent; no obstant això, mentres dure la competició, podran ser retingudes en xarxes o nanses a fi que siguen posteriorment comptabilitzades i pesades d'acord amb les normes de la competició. Serà igualment obligatori desinfectar els elements utilitzats en la pesca i que hagen sigut introduïts en l'aigua; igualment, serà obligació de la Federació de Pesca fer complir este punt. De cada una de les competicions que es realitze, la Federació de Pesca de la Comunitat Valenciana haurà de remetre un informe a la Direcció Territorial de València en el qual especificarà les dades següents: la data d'inici i de finalització, l'hora d'inici i de finalització de cada dia de competició, el nombre de participants per sexes, el nombre de participants menors de 14 anys, entre 15 i 18 anys i majors de 18 anys, les espècies i el nombre d'exemplars capturats de cada una d'estes i els esquers utilitzats. En el cas que es preveja grumejar en les aigües, s'haurà d'indicar en la sol·licitud.  
  
Novena. Falta d'implicació pressupostària  
L'aplicació de les disposicions d'esta orde no implicarà un augment de gasto del pressupost de la Conselleria d'Infraestructures, Territori i Medi Ambient.  
  
  
DISPOSICIÓ DEROGATÒRIA  
  
Única. Derogació normativa  
Queda derogada l'Orde 6/2014, de 4 de març, de la Conselleria d'Infraestructures, Territori i Medi Ambient, per la qual es fixen els períodes hàbils i les normes generals relacionades amb la pesca en aigües continentals de la Comunitat Valenciana (DOCV 7237, 20.03.2014).  
  
  
DISPOSICIÓ FINAL  
  
Primera. Desplegament de l'orde  
Es faculta la Direcció General de Medi Natural perquè dicte les resolucions que siguen necessàries per al desplegament d'esta orde.  
  
Segona. Entrada en vigor  
Esta orde entrarà en vigor l'endemà de ser publicada en el Diari Oficial de la Comunitat Valenciana.  
  
València, 12 de febrer de 2015  
  
La consellera d'Infraestructures, Territori i Medi Ambient,  
ISABEL BONIG TRIGUEROS  
  
  
  
ANNEX I  
DESGLOSSAMENT DE TRAMS DE RIUS  
  
ALACANT  
  
Riu Serpis  
Denominació: L'Orxa (A001). Tram: des del pont de l'Orxa fins a l'assut del Cèntim en el terme municipal de Vilallonga. Situació: vedat. Aigües habitades per la truita: sí. Període, esquers, mode, captures i dies hàbils: segons les normes del vedat.  
Denominació: Amadòrio (A002). Tram: tot l'embassament. Situació: vedat. Aigües habitades per la truita: no. Període, esquers, mode, captures i dies hàbils: segons les normes del vedat.  
  
Riu Algar  
Denominació: sense denominació específica. Tram: des del naixement fins la confluència amb el riu Guadalest. Situació: reserva de pesca. Aigües habitades per la truita: no. Període, esquers, mode, captures i dies hàbils: prohibit totalment qualsevol tipus de pesca.  
  
Barranc de l'Encantada  
Denominació: sense denominació específica. Tram: des del naixement fins la confluència amb el riu Serpis. Situació: reserva de pesca. Aigües habitades per la truita: no. Període, esquers, mode, captures i dies hàbils: prohibit totalment qualsevol tipus de pesca.  
  
CASTELLÓ  
  
Riu Bergantes  
Denominació: sense denominació específica. Tram: des del naixement fins a la confluència amb el riu de Cantavella i el Calders, així com els afluents. Situació: reserva de pesca. Aigües habitades per la truita: no. Període, esquers, mode, captures i dies hàbils: prohibit totalment qualsevol tipus de pesca.  
Denominació: sense denominació específica. Tram: des de la confluència del Calders i el Cantavella fins a l'assut de Fuente Caliente. Situació: lliure. Aigües habitades per la truita: no. Període: segons l'orde general de vedes. Esquers: segons l'orde general de vedes. Mode: segons l'orde general de vedes. Captures: 6 carpes i barbs. Dies hàbils: segons l'orde general de vedes.  
Denominació: Balma I (CS001). Tram: des de l'assut de Fuente Caliente o de Los Baños fins a la masia del Vilà. Situació: vedat. Aigües habitades per la truita: sí. Període, esquers, mode, captures i dies hàbils: segons les normes del vedat.  
Denominació: Balma II (CS002). Tram: des del pont de la masia del Vilà al límit amb la província de Terol. Situació: vedat. Aigües habitades per la truita: sí. Període, esquers, mode, captures i dies hàbils: segons les normes del vedat.  
  
Riu Palància  
Denominació: sense denominació específica. Tram: des del naixement fins a 500 metres aigües amunt d'El Molinar, inici del vedat de Bejís. Situació: reserva de pesca. Aigües habitades per la truita: sí. Període, esquers, mode, captures i dies hàbils: prohibit totalment qualsevol tipus de pesca.  
Denominació: Bejís (CS007). Tram: des de 500 d'aigües amunt d'El Molinar fins al pont de les antigues escoles. Situació: vedat. Reserva de pesca.  
Denominació: sense denominació específica. Tram: des del pont de les antigues escoles fins al límit dels termes de Teresa i Bejís. Situació: reserva de pesca.  
Denominació: Teresa (CS008). Tram: des del límit dels termes de Teresa i Bejís fins al pont de Teresa. Situació: vedat. Aigües habitades per la truita: sí. Període: del primer diumenge d'abril al 31 d'agost. Esquers: mosca artificial i cullera. Mode: un ham sense arpó. Una sola canya sense abandó. Captures: truita comuna, pesca sense mort. Truita irisada, sense quota ni talla. Dies hàbils: dijous, dissabte i diumenges.  
  
Denominació: sense denominació específica. Tram: des del pont de Teresa fins a la cua de l'embassament del Regajo. Situació: lliure. Aigües habitades per la truita: sí. Període: del primer diumenge d'abril al 31 d'agost. Esquers: mosca artificial i cullera. Mode: un ham sense arpó. Una sola canya sense abandó. Captures: truita comuna, pesca sense mort. Truita irisada, sense quota ni talla. Dies hàbils: dijous, dissabte i diumenges.  
Denominació: sense denominació específica. Tram: des de la cua de l'embassament del Regajo fins a la presa del Regajo. Situació: lliure. Aigües habitades per la truita: no. Període, esquers, mode, captures i dies hàbils: d'acord amb el que establixen els articles 2, 8 i 17.1.  
Denominació: sense denominació específica. Tram: des del peu de la presa de l'embassament del Regajo fins al límit del vedat de Segorbe. Situació: lliure. Aigües habitades per la truita: no. Període, esquers, mode, captures i dies hàbils: d'acord amb el que establixen els articles 2, 8 i 17.1.  
Denominació: Segorbe (CS009). Tram: des del límit de terme amb Navajas fins al pont de Castellnovo. Situació: vedat. Aigües habitades per la truita: sí. Període, esquers, mode, captures i dies hàbils: segons les normes del vedat.  
Denominació: sense denominació específica. Tram: des del pont de Castellnovo fins a la desembocadura. Situació: lliure. Aigües habitades per la truita: no. Període, esquers, mode, captures i dies hàbils: d'acord amb el que establixen els articles 2, 8 i 17.1.  
  
Riu Millars  
Denominació: sense denominació específica. Tram: des de l'entrada a Castelló fins a l'eixida de l'embassament d'Arenós. Situació: lliure. Aigües habitades per la truita: si. Període: del tercer diumenge de març al 31 d'agost. Esquers: mosca artificial i cullera. Mode: un ham sense arpó. Una sola canya sense abandó. Captures: truita irisada, sense quota ni talla. Dies hàbils: dimarts, dijous, dissabtes i diumenges.  
Denominació: sense denominació específica. Tram: des de l'eixida de l'embassament d'Arenós fins a la presa hidroelèctrica de Montanejos (Los Estrechos). Situació: reserva de pesca. Aigües habitades per la truita: sí (truita comuna). Període, esquers, mode, captures i dies hàbils: prohibit totalment qualsevol tipus de pesca.  
Denominació: sense denominació específica. Tram: des de la presa hidroelèctrica de Montanejos fins a la cua de l'embassament del Sitjar. Situació: lliure. Aigües habitades per la truita: no. Període, esquers, mode, captures i dies hàbils: d'acord amb el que establixen els articles 2, 8 i 17.1.  
Denominació: sense denominació específica. Tram: embassament del Sitjar. Situació: reserva de pesca. Aigües habitades per la truita: no. Període, esquers, mode, captures i dies hàbils: prohibit totalment qualsevol tipus de pesca.  
Denominació: sense denominació específica. Tram: des del peu de presa de l'embassament del Sitjar fins a l'assut de Santa Quitèria. Situació: reserva de pesca. Aigües habitades per la truita: no. Període, esquers, mode, captures i dies hàbils: prohibit totalment qualsevol tipus de pesca.  
Denominació: sense denominació específica. Tram: des de l'assut de Santa Quitèria fins a la desembocadura al mar. Situació: lliure. Aigües habitades per la truita: no. Període, esquers, mode, captures i dies hàbils: d'acord amb el que establixen els articles 2, 8 i 17.1.  
  
Riu de Vilafermosa  
Denominació: sense denominació específica. Tram: des de l'entrada a la província de Castelló fins al pont de la carretera de Villahermosa a Cortes de Arenoso. Situació: reserva de pesca. Aigües habitades per la truita: sí (truita comuna). Període, esquers, mode, captures i dies hàbils: prohibit totalment qualsevol tipus de pesca.  
Denominació: Villahermosa (CS011). Tram: des del pont de la carretera de Villahermosa a Cortes de Arenoso fins al límit dels termes municipals de Villahermosa i Castillo de Villamalefa. Aigües habitades per la truita: sí (truita comuna). Període, esquers, mode, captures i dies hàbils: segons les normes del vedat.  
Denominació: Cedramán (CS004). Tram: des del gual de Cedramán fins al pont de la carretera de Castillo de Villamalefa. Situació: vedat. Aigües habitades per la truita: sí (truita comuna). Període, esquers, mode, captures i dies hàbils: segons les normes del vedat.  
  
Denominació: sense denominació específica. Tram: des del pont de la carretera de Castillo de Villamalefa fins al pont de la Giraba. Situació: reserva de pesca. Aigües habitades per la truita: sí (truita comuna). Període, esquers, mode, captures i dies hàbils: prohibit totalment qualsevol tipus de pesca.  
Denominació: Ludiente (CS005). Tram: des del pont de Giraba fins al límit dels termes de Ludiente i Argelita. Situació: vedat. Aigües habitades per la truita: sí (truita comuna). Període, esquers, mode, captures i dies hàbils: segons les normes del vedat.  
Denominació: sense denominació específica. Tram: des del límit del terme de Ludiente fins al pont de la carretera Argelita-Lucena. Situació: reserva de pesca. Aigües habitades per la truita: sí (truita comuna). Període, esquers, mode, captures i dies hàbils: prohibit totalment qualsevol tipus de pesca.  
Denominació: Peñas Negras (CS006). Tram: des del pont de la carretera d'Argelita a Lucena fins a la confluència amb el Millars. Situació: vedat. Aigües habitades per la truita: sí. Període, esquers, mode, captures i dies hàbils: segons les normes del vedat.  
  
Riu Sénia  
Denominació: sense denominació específica. Tram: embassament d'Ulldecona. Situació: lliure. Aigües habitades per la truita: no. Període: tot l'any. Esquers: segons l'orde general de vedes. Mode: una canya sense abandó. Captures: segons l'orde general de vedes. Dies hàbils: segons l'orde general de vedes.  
Denominació: sense denominació específica. Tram: des de la presa d'Ulldecona fins al límit de la província. Situació: lliure. Aigües habitades per la truita: sí. Període: del tercer diumenge de març al 30 de setembre. Esquers: mosca artificial i cullera. Mode: una canya sense abandó. Captures: truita irisada sense quota ni talla. Dies hàbils: divendres, dissabtes, diumenges, festius nacionals i autonòmics.  
  
Llacunes d'Almenara  
Denominació: Els Estanys i la Ponderosa (CS010). Tram: totes les llacunes. Situació: vedat. Aigües habitades per la truita: no. Període, esquers, mode, captures i dies hàbils: segons les normes del vedat.  
  
Riu Cervol  
Denominació: sense denominació específica. Tram: des de la capçalera fins a la desembocadura. Situació: lliure. Aigües habitades per la truita: no. Període, esquers, mode, captures i dies hàbils: d'acord amb el que establixen els articles 2, 8 i 17.1.  
  
VALÈNCIA  
  
Riu Ebrón  
Denominació: sense denominació específica. Tram: des de l'entrada a la província de València fins a l'assut de presa d'aigua de la piscifactoria de Torrebaja. Situació: reserva de pesca (excepte el període indicat). Aigües habitades per la truita: sí (truita comuna). Període: del primer diumenge d'abril al 31 d'agost. Esquers: mosca artificial i cullera. Mode: un ham sense arpó. Una sola canya sense abandó. Captures: truita comuna, pesca sense mort. Truita irisada, sense quota ni talla. Dies hàbils: dilluns, dimecres, divendres, dissabtes i diumenges.  
Denominació: sense denominació específica. Tram: des de l'assut de presa d'aigua de la piscifactoria de Torrebaja fins a la desembocadura en el riu Túria. Situació: lliure. Aigües habitades per la truita: sí. Període: del tercer diumenge de març al 31 d'agost. Esquers: mosca artificial i cullera. Mode: un ham sense arpó. Una sola canya sense abandó. Captures: truita irisada, sense quota ni talla. Dies hàbils: dimarts, dijous, dissabtes i diumenges. Truita irisada sense limitació ni de quota ni de talla.  
  
Riu Vallanca  
Denominació: sense denominació específica. Tram: des del naixement fins a la desembocadura. Situació: reserva de pesca. Aigües habitades per la truita: sí (truita comuna). Període, esquers, mode, captures i dies hàbils: prohibit totalment qualsevol tipus de pesca.  
  
Riu Túria  
Denominació: sense denominació específica. Tram: des del pont de la Palanca fins al Pozo del Huevo, en el terme municipal d'Ademuz. Situació: lliure. Aigües habitades per la truita: sí. Període: del tercer diumenge de març al 31 d'agost. Esquers: cullera i mosca. Mode: una canya sense abandó. Captures: truita irisada sense quota ni talla. Dies hàbils: dilluns, dijous, divendres, dissabtes, diumenges i festius.  
Denominació: El Racó d'Ademús (V001). Tram: des del Pozo del Huevo fins al barranc de la Balsa, límit del terme municipal d'Ademuz i Casas Altas. Situació: vedat. Aigües habitades per la truita: sí. període, esquers, mode, captures i dies hàbils: segons les normes del vedat.  
  
Denominació: El Chopo (V021). Tram: des del barranc de la Balsa fins al límit de la província de València per Casas Bajas. Situació: vedat. Aigües habitades per la truita: sí. Període, esquers, mode, captures i dies hàbils: segons les normes del vedat.  
Denominació: sense denominació específica. Tram: des de l'entrada del riu Túria pel terme municipal d'Aras de los Olmos fins a la cova de Los Conquetes i els afluents. Situació: lliure. Aigües habitades per la truita: sí. Període: del tercer diumenge de març al 31 d'agost. Esquers: mosca i cullera. Mode: una canya sense abandó. Captures: truita irisada sense quota ni talla. Dies hàbils: tots els dies.  
Denominació: sense denominació específica. Tram: des de la cova de Los Conquetes fins al pont de Zagra. Situació: lliure. Aigües habitades per la truita: sí. Període: del tercer diumenge de març al 31 d'agost. Esquers: mosca i cullera. Mode: una canya sense abandó. Captures: truita irisada sense quota ni talla. Dies hàbils: tots els dies.  
Denominació: sense denominació específica. Tram: des del pont de Zagra fins a la presa de Benagéber. Situació: lliure. Aigües habitades per la truita: no. període, esquers, mode, captures i dies hàbils: d'acord amb el que establixen els articles 2, 8 i 17.1.  
Denominació: sense denominació específica. Tram: des del peu de la presa de Benagéber fins al pont de Barchel (Chelva). Situació: reserva de pesca. Aigües habitades per la truita: sí (truita comuna). Període, esquers, mode, captures i dies hàbils: prohibit totalment qualsevol tipus de pesca.  
Denominació: sense denominació específica. Tram: des del pont de Barchel fins a l'inici del vedat de Puente Alta. Situació: lliure. Aigües habitades per la truita: sí (truita comuna). Període: del tercer diumenge d'abril al 31 d'agost. Esquers: mosca artificial i cullera. Mode: un ham sense arpó. Una sola canya sense abandó. Captures: truita comuna pesca sense mort. Truita irisada, sense quota ni talla. Dies hàbils: dilluns, dimecres, divendres, dissabtes i diumenges.  
Denominació: Puente Alta (V020). Tram: des del pont de Barraquera a Chelva fins al pont de fusta a Les Riberes (Domeño). Situació: vedat. Aigües habitades per la truita: sí (truita comuna). Període, esquers, mode, captures i dies hàbils: segons les normes del vedat.  
  
Denominació: sense denominació específica. Tram: des del pont de fusta de Las Riberas fins a la cua de l'embassament de Loriguilla. Situació: lliure. Aigües habitades per la truita: sí (truita comuna). Període: del primer diumenge d'abril al 31 d'agost. Esquers: mosca artificial i cullera. Mode: un ham sense arpó. Una sola canya sense abandó. Captures: truita comuna pesca sense mort. Truita irisada, sense quota ni talla. Dies hàbils: dilluns, dimecres, divendres, dissabtes i diumenges.  
Denominació: sense denominació específica. Tram: des de la cua de l'embassament de Loriguilla fins a la presa de Loriguilla. Situació: lliure. Aigües habitades per la truita: no. Període, esquers, mode, captures i dies hàbils: d'acord amb el que establixen els articles 2, 8 i 17.1.  
Denominació: Chulilla (V003). Tram: des del peu de la presa de Loriguilla fins a la presa de la Moliná. Situació: vedat. Aigües habitades per la truita: sí. Període, esquers, mode, captures i dies hàbils: segons les normes del vedat.  
Denominació: Gestalgar (V025). Tram: des del límit amb el terme municipal de Chulilla en la presa de la Moliná fins a l'inici del vedat de Bugarra (V004). Situació: vedat. Aigües habitades per la truita: sí. Període, esquers, mode, captures i dies hàbils: segons les normes del vedat.  
  
Denominació: Bugarra (V004). Tram: des de 1.000 m aigües amunt de la central hidroelèctrica de la paperera La Curva de Caravinas fins a 100 m aigües avall de la denominada presa, derivació de la Dinamis. Situació: vedat. Aigües habitades per la truita: sí. període, esquers, mode, captures i dies hàbils: segons les normes del vedat.  
Denominació: sense denominació específica. Tram: des de 100 m aigües avall de la denominada presa de Dinamis fins a la central elèctrica de la Dinamis. Situació: lliure. Aigües habitades per la truita: sí. Període: del tercer diumenge de març al 31 d'agost. Esquers: mosca i cullera. Mode: una canya sense abandó. Captures: truita irisada sense quota ni talla. Dies hàbils: dilluns, dimecres, divendres, dissabtes i diumenges.  
Denominació: El Pontón (V018). Tram: des de la central elèctrica de la Dinamis fins a la presa de Pedralba. Situació: vedat. Aigües habitades per la truita: sí. Període, esquers, mode, captures i dies hàbils: segons les normes del vedat.  
Denominació: sense denominació específica. Tram: des de la presa de Pedralba fins al barranc del Palmeral. Situació: lliure. Aigües habitades per la truita: sí. Període: del tercer diumenge de març al 31 d'agost. Esquers: mosca i cullera. Mode: una canya sense abandó. Captures: truita irisada sense quota ni talla. Dies hàbils: dilluns, dimecres, divendres, dissabtes i diumenges.  
Denominació: Túria I (V005). Tram: des de del barranc del Palmeral fins al Racó del Molinet (inici del vedat de Túria II). Situació: vedat. Aigües habitades per la truita: sí. Període, esquers, mode, captures i dies hàbils: segons les normes del vedat.  
Denominació: Túria II (V006). Tram: des del Racó del Molinet fins al camí de l'Horteta (final del vedat Túria II). Situació: vedat. Aigües habitades per la truita: sí. Període, esquers, mode, captures i dies hàbils: segons les normes del vedat.  
Denominació: sense denominació específica. Tram: des del camí de l'Horteta fins al pou de la presa de Loriguilla. Situació: lliure. Aigües habitades per la truita: sí. Període: del tercer diumenge de març al 31 d'agost. Esquers: mosca i cullera. Mode: una canya sense abandó. Captures: truita irisada sense quota ni talla. Dies hàbils: dilluns, dimecres, divendres, dissabtes i diumenges.  
Denominació: Riba-roja de Túria (V007). Tram: des del pou de la presa de Loriguilla fins a les Paretotes. Situació: vedat. Aigües habitades per la truita: sí. Període, esquers, mode, captures i dies hàbils: segons les normes del vedat.  
Denominació: sense denominació específica. Tram: des de les Paretotes fins al límit del terme municipal de Manises. Situació: lliure. Aigües habitades per la truita: no. Període, esquers, mode, captures i dies hàbils: d'acord amb el que establixen els articles 2, 8 i 17.1.  
Denominació: Quart de Poblet (V023). Tram: des del límit del terme municipal de Manises fins al nou llit del Túria. Situació: vedat. Aigües habitades per la truita: no. període, esquers, mode, captures i dies hàbils: segons les normes del vedat.  
Denominació: Pinedo (V008). Tram: des del segon pont que travessa el nou llit (pont de Pinedo) fins al límit marítim terrestre (línia que unix l'extrem de l'espigó nord i l'espigó sud amb un angle de 200 graus centesimals). Situació: vedat. Aigües habitades per la truita: no. Període, esquers, mode, captures i dies hàbils: segons les normes del vedat.  
  
  
Riu de Xelva o Toixa  
Denominació: sense denominació específica. Tram: des del naixement fins a la desembocadura en el riu Túria. Situació: lliure. Aigües habitades per la truita: sí. Període: tot l'any. Esquers: mosca artificial i cullereta, fora del període hàbil de la truita només es podrà pescar altres espècies amb ova i fruita del temps. Mode: una canya sense abandó. Captures: truita irisada sense quota ni talla. Dies hàbils: tots els dies.  
  
Riu Reatillo  
Denominació: sense denominació específica. Tram des del naixement fins a la cua de l'embassament de Buseo. Situació: lliure. Aigües habitades per la truita: no. Període, esquers, mode, captures i dies hàbils: d'acord amb el que establixen els articles 2, 8 i 17.1.  
Denominació: sense denominació específica. Tram des de la cua de l'embassament de Buseo fins a la presa de l'embassament indicat. Situació: lliure. Aigües habitades per la truita: no. Període, esquers, mode, captures i dies hàbils: d'acord amb el que establixen els articles 2, 8 i 17.1.  
Denominació: sense denominació específica. Tram: des del peu de presa de Buseo fins al gual Hondo. Situació: lliure. Aigües habitades per la truita: sí. Període: del tercer diumenge de març al 31 d'agost. Esquers: mosca i cullera. Mode: una canya sense abandó. Captures: truita irisada sense quota ni talla. Dies hàbils: dilluns, divendres, dissabtes, diumenges i festius nacionals i autonòmics.  
Denominació: sense denominació específica. Tram: des del gual Hondo fins al gual de La Aldubaya. Situació: lliure. Aigües habitades per la truita: sí. període: del tercer diumenge de març al 31 d'agost. Esquers: mosca i cullera. Mode: una canya sense abandó. Captures: truita irisada sense quota ni talla. Dies hàbils: dilluns, divendres, dissabtes, diumenges i festius nacionals i autonòmics.  
Denominació: sense denominació específica. Tram: des del gual de La Aldubaya fins a la desembocadura en el Túria. Situació: lliure. Aigües habitades per la truita: sí. Període: del tercer diumenge de març al 31 d'agost. Esquers: mosca i cullera. Mode: una canya sense abandó. Captures: truita irisada sense quota ni talla. Dies hàbils: dilluns, divendres, dissabtes, diumenges i festius nacionals i autonòmics.  
  
Riu Cabriol  
Denominació: sense denominació específica. Tram: des del peu de presa de Contreras fins a 1.000 metres aigües amunt de la Casa de la Huerta de las Escobas. Situació: lliure. Aigües habitades per la truita: sí (truita comuna). Període: de l'1 d'abril al 30 de setembre. Esquers: cullera i mosca artificial. Mode: un ham sense arpó. Una sola canya sense abandó. Captures: truita comuna pesca sense mort (vegeu l'article 6). Dies hàbils: tots els dies.  
Denominació: Vadocañas (V017). Tram: des de 1.000 metres aigües amunt de la Casa de la Huerta de las Escobas fins a 600 metres aigües avall de la Casa de la Huerta de las Escobas. Situació: vedat. Aigües habitades per la truita: sí (truita comuna). Període, esquers, mode, captures i dies hàbils: segons les normes del vedat.  
Denominació: sense denominació específica. Tram des de 600 metres aigües avall de la Casa de la Huerta de las Escobas (final vedat V017) fins a l'entrada del riu Cabriol per les dos vores a la província de la València. Situació: lliure. Aigües habitades per la truita: si (truita comuna). Període hàbil de l'1 d'abril al 30 d'agost. Esquers; cullera i mosca artificial. Mode: una sola canya sense abandó. Captures: truita comuna pesca sense mort (vegeu l'article 6).  
Denominació: sense denominació específica. Situació: lliure. Aigües habitades per la truita: no. Aigües habitades per la truita: no. Període, esquers, mode, captures i dies hàbils: d'acord amb el que establixen els articles 2, 8 i 17.1.  
Denominació: Casas del Río (V010). Tram: des del Puente de la Noria fins al límit dels termes municipals de Requena i Cofrentes. Situació: vedat. Aigües habitades per la truita: sí. Període, esquers, mode, captures i dies hàbils: segons les normes del vedat.  
Denominació: sense denominació específica. Tram: des del límit dels termes municipals de Requena i Cofrentes fins a la desembocadura en el Xúquer. Situació: lliure. Aigües habitades per la truita: no. Període, esquers, mode, captures i dies hàbils: normes segons orde general de vedes.  
  
Riu Bunyol  
Denominació: sense denominació específica. Tram: des del naixement fins a la desembocadura. Situació: lliure. Aigües habitades per la truita: no. Període, esquers, mode, captures i dies hàbils: normes segons l'orde general de vedes.  
  
Riu Vinalopó  
Denominació: Vinalopó (V012). Tram: des del naixement fins l'assut de Casa de les Monges. Situació: vedat. Aigües habitades per la truita: sí. Període, esquers, mode, captures i dies hàbils: segons les normes del vedat.  
  
Riu Xúquer  
Denominació: sense denominació específica. Tram: des de l'entrada a la província de València fins a les comportes de l'embassament d'Embarcaderos. Situació: lliure. Aigües habitades per la truita: no. Període, esquers, mode, captures i dies hàbils: d'acord amb el que establixen els articles 2, 8 i 17.1.  
Denominació: Cortes II (V013). Tram: des de les comportes d'Embarcaderos fins a la presa de Cortes. Situació: vedat. Aigües habitades per la truita: no. període, esquers, mode, captures i dies hàbils: segons les normes del vedat.  
Denominació: sense denominació específica. Tram: des de la presa de Cortes fins a 500 metres aigües amunt de l'assut d'Escalona. Situació: lliure. Aigües habitades per la truita: no. període, esquers, mode, captures i dies hàbils: d'acord amb el que establixen els articles 2, 8 i 17.1.  
Denominació: Antella-Sumacàrcer (V022). Tram: des de 500 metres aigües amunt de l'assut d'Escalona fins a 50 metres aigües amunt de l'assut d'Antella. Situació: vedat. Aigües habitades per la truita: no. Període, esquers, mode, captures i dies hàbils: segons les normes del vedat.   
Denominació: sense denominació específica. Tram: des de 50 metres aigües amunt de l'assut d'Antella fins a la corba d'eixida de Riola. Situació: lliure. Aigües habitades per la truita: no. Període, esquers, mode, captures i dies hàbils: d'acord amb el que establixen els articles 2, 8 i 17.1.  
Denominació: Fortaleny (V014). Tram: des de la corba d'eixida de Riola fins a l'enclavament de Llaurí. Situació: vedat. Aigües habitades per la truita: no. Període, esquers, mode, captures i dies hàbils: segons les normes del vedat.  
Denominació: sense denominació específica. Tram: des de l'enclavament de Llaurí fins a 1.250 metres aigües amunt de l'assut de la Marquesa. Aigües habitades per la truita: no. Període, esquers, mode, captures i dies hàbils: d'acord amb el que establixen els articles 2, 8 i 17.1.  
Denominació: Assut de la Marquesa (V027). Tram des de 1.250 metres aigües amunt de l'assut de la Marquesa fins al pont nou que enfronta el pavelló cobert en el carrer de Sueca de Cullera. Situació: vedat. Aigües habitades per la truita: no. Període, esquers, mode, captures i dies hàbils: segons les normes del vedat.  
Denominació: sense denominació específica: des del pont nou que enfronta el pavelló cobert en el carrer de Sueca de Cullera fins a l'eixida de velers del Club Nàutic de Cullera. Situació: reserva de pesca. Aigües habitades per la truita: no. Període, esquers, mode, captures i dies hàbils: prohibit totalment qualsevol tipus de pesca.  
Denominació: sense denominació específica. Tram: des de l'eixida de velers del Club Nàutic de Cullera fins a la desembocadura. Situació: lliure. Aigües habitades per la truita: no. Període, esquers, mode, captures i dies hàbils: d'acord amb el que establixen els articles 2, 8 i 17.1.  
  
Riu Bullent  
Denominació: Bullent (V015). Tram: des de l'ullal del Salinar fins a la desembocadura al mar. Situació: vedat. Aigües habitades per la truita: no. Període, esquers, mode, captures i dies hàbils: segons les normes del vedat.  
  
Riu Molinell  
Denominació: Molinell (V016). Tram: des del naixement fins a la desembocadura al mar. Situació: vedat. Aigües habitades per la truita: no. Període, esquers, mode, captures i dies hàbils: segons les normes del vedat.  
  
Riu Magre  
Denominació: sense denominació específica. Tram: des del naixement fins a la zona inundable de l'embassament de Forata. Situació: lliure. Aigües habitades per la truita: no. Període, esquers, mode, captures i dies hàbils: d'acord amb el que establixen els articles 2, 8 i 17.1.  
Denominació: sense denominació específica. Tram: des de l'inici de la zona inundable de l'embassament de Forata fins a la mateixa presa. Situació: reserva de pesca. Aigües habitades per la truita: no. Període, esquers, mode, captures i dies hàbils: prohibit totalment qualsevol tipus de pesca.  
Denominació: sense denominació específica. Tram: des del peu de la presa de l'embassament de Forata fins al límit dels termes municipals de Yátova i Macastre. Situació: reserva de pesca. Aigües habitades per la truita: no. Període, esquers, mode, captures i dies hàbils: prohibit totalment qualsevol tipus de pesca.  
Denominació: sense denominació específica. Tram: des dels termes municipals de Yátova i Macastre fins al límit superior del vedat del riu Magre. Situació: lliure. Aigües habitades per la truita: no. Període, esquers, mode, captures i dies hàbils: d'acord amb el que establixen els articles 2, 8 i 17.1.  
Denominació: Riu Magre (V019). Zona inundable de l'assut de Catadau. Situació: vedat. Aigües habitades per la truita: no. Període, esquers, mode, captures i dies hàbils: segons les normes del vedat.  
Així mateix, es consideren trams habitats per la truita els últims 50 metres de tots els afluents a les aigües detallades anteriorment, on regiran les disposicions de caràcter general.  
  
  
ANNEX II  
VEDATS DE PESCA  
  
Vedats truiters  
Matrícula Denominació Massa d'aigua Longitud (km)  
A001\* L'Orxa Serpis 9,5  
CS001 Balma I Bergantes 3,0  
CS002 Balma II Bergantes 4,3  
CS004 Cedramán Vilafermosa 2,8  
CS005 Ludiente Vilafermosa 6,0  
CS006 Peñas Negras Vilafermosa 4,6  
CS007 Vedat de Bejís Palància 3,1  
CS008 Teresa Palància 4,2  
CS009\* Segorbe Palància 6,0  
CS011 Villahermosa Vilafermosa 6,5  
V001\* El Racó d'Ademús Túria 4,2  
V003\* Chulilla Túria 13,64  
V004\* Bugarra-Gestalgar Túria 7,5  
V005\* Túria I (Benaguasil) Túria 4,2  
V006\* Túria II (Vilamarxant) Túria 4,3  
V007\* Riba-roja Túria 6,0  
V010\* Casas del Río Cabriol 3,4  
V012\* Vinalopó Vinalopó 1,5  
V017\*\* Vadocañas Cabriol 1,6  
V018 El Pontón Túria 3,5  
V020 Puente Alta Túria 6,5  
V021\* El Chopo Túria 7,74  
V025 Gestalgar Túria 8,71  
  
  
\* Relació de vedats de pesca en què és possible la solta d'exemplars de truita irisada (Oncorhyncus mykiss).  
\*\* Gestionat per la comunitat autònoma de Castella-la Manxa  
  
Altres vedats: ciprínids, anguila i altres no salmònids.  
Matrícula Denominació Massa d'aigua Longitud (km) /  
Superfície (ha)  
A002\*\*\* Amadòrio Embassament d'Amadòrio 56,0000  
CS010\*\*\* Els Estanys i la Ponderosa Llacunes d'Almenara 28,0000  
V008 Pinedo Túria 0,700-0,750  
V013\*\*\* Cortes de Pallás Xúquer (embassament de Cortes II) 403,6000  
V014\*\*\* Fortaleny Xúquer 4,5  
V015\*\*\* Bullent Bullent 7,3  
V016\*\*\* Molinell Molinell 8,4  
V019\*\*\* Riu Magre Magre 8,0196  
V022\*\*\* Antella-Sumacàrcer Xúquer 7,2  
V023\*\*\* Quart de Poblet Túria 0,8  
V026\*\*\* Bellús Albaida 1.896,00-2.256,00  
V027\*\*\* Assut de la Marquesa Xúquer 1.913,00  
  
  
\*\*\* Vedats de pesca als quals és aplicable el que establix la disposició transitòria segona del Reial Decret 630/2013, de 2 d'agost; BOE 185, de 3 d'agost de 2013.  
  
Els tipus de taxes que cal pagar per a l'obtenció de permisos diaris de pesca per als pescadors, previstes en la Llei 12/1997, de 23 de desembre, de Taxes de la Generalitat Valenciana, i revisades en la Llei 5/2013, de 23 de desembre, de mesures fiscals, de gestió administrativa i financera i d'organització de la Generalitat, són les següents:  
  
Classe Reducció  
1a Pesca salmònids i anguila amb mort Bonificació del 10 % per a pescadors federats o membres d'associacions de pescadors gestors de vedats de pesca  
2a Pesca salmònids sense mort   
3a Pesca ciprínids amb mort   
4a Pesca ciprínids sense mort   
  
  
ANNEX III  
  
Les zones de distribució de la truita irisada (Oncorhyncus mykiss), de la perca americana (Micropterus salmoides) i del cranc de riu americà (Procambarus clarkii) amb anterioritat a l'entrada en vigor de la Llei 42/2007 es troben reflectides en la cartografia disponible en matèria de pesca continental que oferix la Conselleria d'Infraestructures, Territori i Medi Ambient.  
  
  
  
ANNEX IV  
Relació de masses d'aigua on es pot practicar la pesca sense mort de perca americana (Micropterus salmoides)  
  
Província d'Alacant: Amadòrio, Guadalest.  
Província de Castelló: cap.  
Província de València: embassament de Benagéber, embassament d'Embarcaderos, embassament de Cortes de Pallás, embassament de Bellús.


Còpia Permalink ELI